Zum Gali Gali

Ang Zum Gali Gali (    ) ay isang awiting Israel na naiuugnay sa Kibbutz, mga kolektibong pamayanan ng agrikultura sa Israel. Ang awitin ay tinutukoy din minsan bilang Awiting Pantrabaho ng Israel (Israeli Work Song) at kilala sa istilo ng ritmo nito. Nagsisimula ang awit sa paulit-ulit na estribilyo ("zum gali gali") bago magpatuloy sa mga berso.  Ang paulit-ulit na estribilyo mismo ay isang walang katuturang berso,  at walang direktang pagsasalin sa Ingles o sa Tagalog.

Pangkalahatang-ideya

Pinagmulan 
Ang eksaktong pinagmulan at may-akda ng Zum Gali Gali ay hindi pa natutukoy. Habang ang awitin ay naiugnay sa Kibbutz Mishmar HaEmek, posible na ito ay binuo sa ibang rehiyon. Maaari itong unang ginamit bilang bahagi ng isang dula. Ang unang paglathala ng awitin ay noong 1939 ng Hebrew Publishing Company (NY, USA), na nagpapahiwatig na ito ay tanyag sa mga Amerikanong Hudyo noong panahong iyon. Ang mga kasunod na publikasyon, tulad ng isang rekording noong 1948 ni Meir Lokitz, na naitala bilang bahagi ng Stonehill Collection: Recording of Holocaust survivors and Jewish immigrants to the United States, ay naglalaman ng mga kahaliling berso at ang kilalang estribilyo. Ang awitin ay unang ginanap sa isang kontekstong di-Hudyo ng instrumentalistang Aleman  na si Bert Kaempfert .

Paggamit 
Ang Zum Gali Gali ay karaniwang ginagamit ngayon sa edukasyon sa musika ng mga Hudyo at di-Hudyo dahil na rin sa istilong ritmo nito, pagkakaayos ng mga nota,   kultura at ang sari-saring pinagmulan.

Liriko 
Hechalutz lema'an avodah,

Avodah lema'an hechalutz

Zum gali gali gali

Zum gali gali

Zum gali gali gali

Zum gali gal

Hashalom lema'an ha'amim,

Ha'amim lema'an hashalom

Zum gali gali gali

Zum gali gali

Zum gali gali gali

Zum gali gal

Tingnan din 

 Hatikvah

Mga Sanggunian